БАЛҒЫНБЕК ДЕПУТАТ СҰЛТАНОВТЫ ҚОЛДАМАЙДЫ
"БАЛҒЫНБЕК ДЕПУТАТ СҰЛТАНОВТЫ ҚОЛДАМАЙДЫ" | "https://abai.kz/post/47821"
TITLE: БАЛҒЫНБЕК ДЕПУТАТ СҰЛТАНОВТЫ ҚОЛДАМАЙДЫ
URL: https://abai.kz/post/47821
META: "БАЛҒЫНБЕК ДЕПУТАТ СҰЛТАНОВТЫ ҚОЛДАМАЙДЫ" | "https://abai.kz/post/47821"
DATE: 25.11.2016
AUTHOR(s): Абай-Ақпарат
TOTAL WORDS: 208
TEXT: Ел-жұрт жапатармағай Астананың атауын өзгерту туралы бастаманы көтеріп, Сұлтановтар сойылдарын соға бастай, талқыға кіріскен-тін. Жақтаушылар да, қарсы болғандар да бар. Әлеуметтік желінің белсенді қолданушысы ақын Балғынбек Имашев та бұл тақырыпқа қатысты өзінің пікірін Instagram-дағы парақшасында жазыпты. «Еліміздің көшін кемелдікпен, даналықпен ілгері бастап келе жатқан елбасымызға қай шаһардың атын берсек те жарасады. Бірақ, өз басым қалаға адамның атын беруді құптамаймын. Әсіресе, көзі тірісінде. Тариxта қаншама ұлық тұлғалар керісінше туған қаласының атын алған (Фараби, Тарази, Бұxари, Басри т.б). Кеңестік кезеңде Әулиеата қаласының атауын Жамбылға өзгерткенде, жарықтық Жамбыл Жәкем қатты қапа болған екен. Елді-мекеннің атын өзгертуге қыруар қаржы кететіні белгілі. Дағдарыспен жағаласып, EXPO-мен қабаттасып жол ортада атымызды, қоналқада атауымызды өзгертейік дегеніміз қай сасқанымыз? Бұл мәселені көтере беру жағымпаздықтан гөрі қастандыққа көбірек ұқсайды. Нардың жүгін арқалаған Нұрсұлтан ағамызға қартайған шағында жаны ашып, абыройын қорғайтын адам қалмаған ба деп қаласың. Тәуелсіздіктің 25 жылдығына міндетті түрде бір қалаға елбасының атын беру керек болса, онда Петропавлға не Павлодарға берсін. Себебі, сол қаланың атын өзгертуге 25 жыл бойы шамамыз келмей, сонда қоныстанған қалың орыстардан (бәлки, көрші Ресейден) именіп келеміз ғой. Егер екі қаланың біріне елбасының атын берсек, ондағылар  «қыңқ» ете қалмай қалады. Елбасының абыройын ел алдында түсіре бергенше, Ұлт көсемінің абырой-беделін ұлттың руxын көтеруге, мемлекеттің маңызды мәселелерін шешуге жұмсамаймыз ба?», — деп жазды Балғынбек Имашев. Abai.kz
